Rijeka, 14. rujna 2020.g.

**POZIV NA KONFERENCIJU ZA MEDIJE**

**NAJAVA *FESTIVALA ODRŽIVOSTI***

**U utorak, 15. rujna 2020.g. u 11 sati u prostoru Ri Infa** (Korzo 18b, Rijeka) **održat će se konferencija za medije na kojoj će biti najavljen *Festival održivosti*, sastavni dio programa Rijeke 2020 – Europske prijestolnice kulture.**

**Na konferenciji za medije govorit će:**

* **Vesna Lokas**, voditeljica projekta Festival održivosti
* **Zvezdana Galić**, iz Tranzicijske inicijative Rijeka
* **Layla Munitić**, iz Tranzicijske inicijative Rijeka
* **Marija Katalinić**, voditeljica sudioničkih programa Rijeke 2020 – EPK

**Festival održivosti, koji će za posjetitelje biti besplatan, održavat će se u riječkom Parku Vladimira Nazora, u petak i subotu 18. i 19. rujna 2020.g. i uključuje projekciju filma, predavanja, radionice, cooking show, obilazak botaničkog vrta, program za djecu, glazbeni program i ugostiteljsku ponudu.**

Festival širi **filozofiju i praksu samoodrživosti** kroz radionice koje pružaju praktične prijedloge i znanja o tome kako postati neovisan u različitim područjima svakodnevnog života. Teme radionica su **izgradnja prirodnim materijalima, prirodni uzgoj, očuvanje biološke raznolikosti hrane čuvanjem i razmnožavanjem sjemena starih sorti**.  
Druge teme uključuju **izradu kruha, identificiranje samoniklog jestivog bilja i njihovih ljekovitih svojstava, korištenje samoniklog bilja u kuhinji kao i kućno kompostiranje**.Za djecu je na festivalu organiziran program **"Igra u prirodi s prirodom"**, koji će voditi lokalna izviđačka jedinica Primorje, a posjetitelji na festivalu mogu **razmijeniti znanje i ideje u opuštajućem prirodnom okruženju, uz ugodnu etno i ambijentalnu glazbu i ukusnu lokalnu hranu**.

*Festival održivosti*, projekt je koji provodi **Tranzicijska inicijativa Rijeka**, a realizira se uz potporu sudioničkog programa Civilne inicijative, Rijeke 2020 - Europske prijestolnice kulture.  
Cilj programa Civilne inicijative je aktivno uključivanje građana u kreiranje kulturnih i društvenih programa te poticanje produkcijskih i organizacijskih kapaciteta neformalnih civilnih grupa i pojedinaca.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42